Тома Томов (политик)
Тома Янков Томов (известен и като Томо Томов) е съвременен български политик. Той е лидер на политическа партия „Европейска сигурност и интеграция“ (бивша „Рома“) и депутат от „Коалиция за България“ в XXXIX и XL народни събрания.

За себе си казва, че е „...част от най-онеправдания български етнос – ромския, и... част от лявото“. През 1987 г. завършва право в Софийския университет „Климент Охридски“. Същата година става районен прокурор в Оряхово.

Женен е, има дъщеря Стефка и син Борислав.

Политическа дейност 
Т. Томов оглавява неполитическата организация Гражданско обединение „Рома“, учредено на 4 март 2001 г. За парламентарните избори от 2001 година тя се включва в предизборната „Коалиция за България“.

През май 2001 г. от ЦИК са връщани документите за регистрация на Коалицията с обосновката, че е подписал документите на Гражданско обединение „Рома“, а като действуващ прокурор няма право на участие в политически партии. През 2001 г. става народен представител от „Коалиция за България“ в XXXIX народно събрание от МИР Монтана, а през 2005 – в XL НС от МИР Враца.

През февруари 1999 г. заявява, че не раздаването на социални помощи, а създаването на нови работни места трябва да бъде акцентът в политиката на социалното министерство към ромите. Изказва през 2001 г. опасението, че „България ще стане Косово“.

През 2007 г. прокуратурата иска от Народното събрание сваляне на имунитета на Томов заради данни за извършени от него престъпления като районен прокурор на Оряхово през 1998 г., но на 1 юни народните представители гласуват против искането. Според временната парламентарна комисия, разглеждала предложението, няма достатъчно доказателства срещу Томов.

Източници

Външни препратки 
 „Отрязаха още СДС и БСП, те бързо се поправиха“, в. „Сега“, 2 май 2001 г.
 „Да, те обират бостаните, но какво от това?“ , bgns.net – интервю с Томов, юли 2002
 „Може да се стигне до световен прецедент - разрушаване на една държава в Европа“ – Томов пред в-к „Дума“, 25.03.2005

Български политици след 1989
Български прокурори
Възпитаници на Софийския университет
Цигани в България
Оряховци
Мездренчани
Родени в Перник